**Frère Roger** eller **Broder Roger** (født 12. mai 1915 i Provence i Sveits, drept 16. august 2005 i Taizé i Frankrike) var en sveitsisk kalvinistisk prest. Han var grunnlegger av det økumeniske broderskapet Taizé, og var prior for dette.

Liv og virke
------------

### Bakgrunn

Hans borgerlige navn er **Louis Schütz**. Hans far Karl Ulrich Schütz stammet fra Bachs ved Zürich, hans mor Amélie Henriette Marsauche fra Burgund. Han var yngst av ni søsken.

### Teolog, munk

Mellom 1937 og 1940 studerte han kalvinistisk teologi i Lausanne og Strasbourg. I 1940 foretok han en sykkelreise fran Genève til Taizé i Frankrike, som da var okkupert av tyskerne. Schutz gjemte utsatte personer, blant annet jøder, fra den tyske okkupasjonshæren og hjalp dem med å ta seg over grensen til sikkerheten i Sveits. I 1942 ble han nødt til å flykte etter at det nazivennlige Vichyregimet hadde fått tips om hans forehavender av en angiver. 

I 1944 tok han seg tilbake og da fulgte tre brødre med som delte hans kall. De tok da også hånd om barn som krigen hadde gjort foreldreløse, og tyske krigsfanger. Selve kommuniteten ble startet først i påsken i 1949, da syv brødre samtidig avla sina løfter til *Communauté de Taizé*.

broder Roger (Roger Schutz, i hvit kutte) i Pauluskirken i Frankfurt 1974 ved overrekkelsen av «De tyske bokhandleres fredspris». Tidligere prisvinner Max Tau (til venstre), ved siden av Tau sitter den vesttyske presidenten Walter Scheel. Foto: Deutsche Bundearchiv 
Han har mottatt en rekke utmerkelser, bl.a. de tyske bokhandleres fredspris (1974), Karlsprisen (1989) og Robert-Schuman-prisen (1992).

De siste årene satt Frère Roger i rullestol på grunn av sviktende helse. Han var blant gjestene under innsettelsen av Benedikt XVI som pave 24. april 2005, og var den eneste ikke-katolikk som mottok kommunion av den nye paven. Han hadde planlagt å reise til Köln i august 2005 i forbindelse med Verdensungdomsdagen 2005, men måtte melde avbud av helseårsaker.

Den aldrende Roger i bønn, i Taizé i 2004, ett år før han døde samme sted.

Dødsfallet
----------

Frère Roger ble drept av en sinnsforvirret rumensk kvinne den 16. august 2005. Kvinnen stakk ham i halsen med kniv, og han døde straks. Drapet skjedde under kveldsbønnen i kirken i Taizé, med omkring 2500 mennesker til stede. 

22. august 2005 feiret kardinal Walter Kasper hans begravelsesmesse sammen med fire katolske prester fra kommuniteten. Over 10 000 mennesker var til stede. Selv om frère Roger ikke var katolikk, valgte man å feire begravelsesmessen etter katolsk skikk, i tråd med hans egne ønsker. Det ble gitt en særskilt tillatelse for protestantiske medlemmer av kommuniteten slik at de kunne motta nattverd i messen.

Referanser
----------

1. 1 2   Encyclopædia Britannica Online, oppført som Brother Roger, Encyclopædia Britannica Online-ID biography/Brother-Roger, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 26. april 2014[Hentet fra Wikidata]
3. 1 2   BeWeb, BeWeB person-ID 1828, besøkt 5. februar 2021[Hentet fra Wikidata]
4. 1 2   Babelio, Babelio forfatter-ID 19264[Hentet fra Wikidata]
5. ↑   «Der Karlspreisträger 1989 Frère Roger», arkiveringsdato 14. desember 2014, arkiv-URL web.archive.org, verkets språk tysk, arkivert hos Wayback Machine, besøkt 14. desember 2014[Hentet fra Wikidata]
6. ↑   De tyske bokhandlernes fredspris, «Frère Roger»[Hentet fra Wikidata]
7. ↑   web.archive.org[Hentet fra Wikidata]
8. ↑  Karlsprisens internettside besøkt 28. juni 2014
9. ↑  Simons, Marlise (18. august 2005). «Brother Roger, 90, Dies; Ecumenical Leader». *The New York Times* **(engelsk)**. ISSN 0362-4331. Besøkt 21. juni 2020. «Brother Roger was stabbed in the throat during an evening service in his church by a woman who was attending the ceremony. He died almost immediately.»

Eksterne lenker
---------------

* Offisielt nettsted Rediger på Wikidata

* (en) Frère Roger – kategori av bilder, video eller lyd på Commons Rediger på Wikidata

* (en) Frère Roger – galleri av bilder, video eller lyd på Commons Rediger på Wikidata
* Brother Roger's Funeral – Photogalleries


|  |  |  |
| --- | --- | --- |
| Forrige mottaker:François Mitterrand og Helmut Kohl | **Mottager av Karlsprisen**(1989) | Neste mottaker:Gyula Horn |

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** HDS **·** NDL **·** NKC **·** ICCU **·** BNE **·** Munzinger (iba) **·** Hymnary
 |